open-index/open-wikipedia-markdown huggingface dataset:
Jorden rundt med Ho-Ho

***Jorden rundt med Ho-Ho*** er ei dokumentarbok av forfattarane Birger Bryhn, Thorstein Schyberg og Thorolf Østmoen. Boka skildrar ei reise med seglbåten «Ho-Ho» jorda rundt frå 1933 til 1937. Dei tre forfattarane, alle tre frå Drammen, var mannskap på skuta og gjennomførte heile reisa saman.

## Reisa
I 1933 sigla dei tre nordmennene jorda rundt med ein 39 fot lang seglbåt, ei eldre losskøyte som dei tre hadde pussa opp. Seglbåten fekk namnet «Ho-Ho». Dei tre mennene var forretningsmann Birger Bryhn, arkitekt Thorstein Schyberg og hotelleigar Thorolf Østmoen. Alle tre var frå Drammen. Skuta gjekk frå kai i Oslo søndag 19. november 1933. Måndag 20. desember 1937 var «Ho-Ho» attende i Noreg, og la til kaia i Drammen. Seilasen er skildra i boka *Jorden rundt med Ho-Ho*. Denne boka kom ut første gong på Gyldendal Norsk Forlag i 1938 og har seinare blitt trykt opp i fleire opplag.

## Kjelder


*Jensen, Morten. (2017). Minneplakett for Norges første jordomseiling, seilmagasinet.no. Publisert 21.12.2017 kl.11:02. Sist oppdatert 23.12.2017 kl.21:46.
Petter Andersen

**Petter Andersen** () er ein norsk tidlegare skeiseløpar frå Kolbotn i Akershus. Han vart noregsmeister 1996 i firkamp og vann bronse på 1000 meter i VM enkeltdistansar 2005. Andersen var medlem i Aktiv skøyteklubb.

## Aktiv
Andersen høyrde til noregseliten på skeiser frå 1994 til 2006. Vinteren 1996 vart han i Tromsø suveren norsk meister i firkamp. Han var ein ordinær utøvar på dei lange distansane og nådde dermed ikkje opp i tetsjiktet i europa- eller verdsmeisterskap. Best gjorde han det under europameisterskapen 2002 i Erfurt der han vann både 500 meter og 1 500 meter, måtte likevel nøye seg med ein femteplass samanlagt.

Etter kvart spesialiserte Andersen seg på dei kortare distansane opp til 1500 meter. I VM enkeltdistansar i Inzell i 2005 delte han bronsemedaljen på 1 000 meter med finske Pekka Koskela.  Landsmannen Even Wetten vann gullmedaljen og nederlendaren Jan Bos sølv. Ved verdsmeisterskapen i firkamp i Heerenveen same sesongen fekk han bestetid på 500 meter, men enda samanlagt på ellevteplass.

Under dei olympiske leikane 2006 i Torino vart Andersen nummer 7 på 1500 meter.

## Kjelder

**Denne artikkelen bygger på «[[:nb:Petter Andersen|Petter Andersen]]» frå ,  den 30. november 2025.*
Kyle Alessandro

**Kyle Alessandro Helgesen Villalobos** (født 2006) er ein norsk-spansk songar, låtskrivar og dansar frå Steinkjer. Han vann  med låten «Lighter» og representerte Noreg i Eurovision Song Contest 2025.

## Bakgrunn
Alessandro blei fødd 10. mars 2006 i Levanger. Han er oppvaksen i Steinkjer og Trondheim. Alessandro har norsk mor og spansk far.

## Musikalsk virke
### ''Norske Talenter''
Kyle Alessandro var ti år gammal då han blei kjend som deltakar i *[[Norske Talenter]]* i 2017. På audition til programmet song han Beyoncé sin låt «Halo».

### Melodi Grand Prix
I 2023 deltok Alessandro for fyrste gong i Melodi Grand Prix med gruppa Umami Tsunami; dei framførte songen «Geronimo». Forutan Kyle Alessandro bestod bandet av Kristian Haugstøyl og Magnus Winjum. Dei gjekk vidare frå delfinalen, og kom til slutt på ein niandeplass i finalen.

I 2025 var Kyle Alessandro igjen deltakar i , denne gongen som soloartist. Han deltok med låten «Lighter», som han hadde skrive sjølv saman med Adam Woods. Under finalen i Oslo Spektrum den 15. februar vann han konkurransen, og fekk dimed retten til å representerte Noreg i Eurovision Song Contest i Basel i Sveits.

### Eurovision Song Contest 2025

Alessandro song i den fyrste semifinalen tirsdag 13. mai, der han var den fyrste av deltakarane som blei utropt til å ha gått vidare til finalen laurdag 17. mai. I finalen var han fyrste artist på scena. Alessandro og bidrag hans «Lighter» fekk 89 poeng og enda på 18. plass.

## Privatliv
I august 2025 stod Alessandro fram som bifil og sa at han hadde ein mannleg kjæreste. Under den årlege Halloweenfesten til Alexandra Joner, kom han saman med sin kjærast, modellen Brede Bremnes.

## Kjelder

**Denne artikkelen bygger på «[[:en:Kyle Alessandro|Kyle Alessandro]]» frå , den 30. november 2025.*
Verdscuprennet i alpine greiner 1988 i Oppdal

**Verdscuprennet i alpine greiner 1988 i Oppdal** vart avvikla tysdag 22. mars i Oppdal. Rennet omfatta ei slalåm-tevling for menn.

Vinnaren av slalåm-pokalen i Verdscupen i alpine greiner 1988, italienske Alberto Tomba, sigra framom overraskingsmannen Tetsuya Okabe frå Japan. Finn Christian Jagge vart beste norske utøvar på ein 14. plass.

## Menn
### Slalåm



Dato: 22. mars


## Kjelder
*Opdalingen, onsdag 23. mars 1988
Skeise-VM 2018 i sprint-firkamp

**Verdsmeisterskapen 2018 i sprint-firkamp på skeiser** vart avvikla laurdag 3. og sundag 4. mars i Changchun i Kina. Meisterskapen var den 49. i sprint-firkamp. 44 utøvarar, 23 karar og 21 kvinner, deltok i meisterskapen.

Håvard Holmefjord Lorentzen vart verdsmeister, som den fyrste norske utøvaren i sprint-firkamp på 37 år. Dei fem andre norske deltakarane kom på femteplass Hege Bøkko, som nummer 14 Henrik Rukke, 16 Anne Gulbandsen, og 17 Johan Jørgen Sæves og Martine Ripsrud. Lorentzen var bestemann av alle på begge 500-meterane, medan nederlendaren Kjeld Nuis som sist vann begge 1000-meterane. Jorien ter Mors frå Nederland vart verdsmeister i kvinneklassa, ho sigra på begge 1000-meterane. Tittelforsvarar Nao Kodaira frå Japan gjekk inn til bestetider på 500 meter, men fall på den avsluttande 1000-meteren.

## Verdsmeisterskapen 2018 i skeise-sprint/Menn



Dato: 3./4. mars

### 500 meter




### 1000 meter




### 500 meter




### 1000 meter




## Verdsmeisterskapen 2018 i skeise-sprint/Kvinner



Dato: 3./4. mars

### 500 meter




### 1000 meter




### 500 meter




### 1000 meter




## Kjelder

**Denne artikkelen bygger på «[[:nl:Wereldkampioenschappen schaatsen sprint 2018|Wereldkampioenschappen schaatsen sprint 2018]]» frå ,  den 1. desember 2025.*
Dreadlocks

**Dreadlocks** (av engelsk: *dread*, ‘frykt’ og *locks,* ‘lokkar’) er ein frisyre der håret blir delt opp i samanfiltra lokkar. Anten oppstår desse naturleg, ved at ein lèt vera å stella håret, eller dei kan skapast gjennom filting av håret. Dreadlocks er forbunde med rastafarianisme, og har eksistert i mange ulike kulturar oppgjennom historia. Det er den eldste frisyren ein kjenner til.

## Historie
Dei eldste skriftlege kjeldene om dreadlocks finst i Vedaene, datert til perioden mellom 2500 f.Kr.–500 f.Kr.. Guden Shiva blir skildra som *jaTaa*, som betyr ‘berar av dreia hårlokkar’. Vedaene er dei eldste tekstane i hinduismen, og har påverka buddhismen, djainismen og andre religionar og samfunn. Ifølgje romerske kjelder bar keltarane dreadlocks, skildra som «hårliknande slangar»*.*

## Kjelder

**Denne artikkelen bygger på «[[:da:Dreadlocks|Dreadlocks]]» frå ,  den 1. desember 2025.*
Junkanoo

**Junkanoo** er ein karibisk gateparade av afrikansk opphav med musikk, dans og fargeglade klede som blir halden på fleire øyar i Karibia. Han er særleg assosiert med Bahamas. Her blir junkanoo tradisjonelt feira den 26. desember og 1. januar kvart år. Under paraden marsjerer ein og dansar til trommer, fløyter og kubjøller.

Paraden har opphav blant slavar av vestafrikansk opphav som kom til Karibia og austlege USA og fekk høve til å feira nokre få høgtider, då dei kunne kle seg ut og dansa.

Junkanoo-paraden blir avbilda i Bond-filmen *Operasjon Tordensky* frå 1965, som i stor del føregår i Nassau. Paraden gjev James Bond ein sjanse til å rømma frå fangenskap.

## Kjelder


**Denne artikkelen bygger på «[[:sv:Junkanoo|Junkanoo]]» frå ,  den 1. desember 2025.*
Klemen Slakonja

**Klemen Slakonja** () er ein slovensk skodespelar, songar, komikar,  og musikar. Han studerte ved Akademiet for teater, radio, film og TV, og var tilsett ved Slovensk Nasjonalteater Drama i Ljubljana frå 2010 til 2018.

Slakonja er godt kjend i Slovenia for sine humoristiske musikalske sketsjar og , blant anna av kjende personar som Slavoj Žižek, pave Frans, Vladimir Putin, Donald Trump og Angela Merkel. Han har også vore programleiar for ulike TV-program, inkludert dei slovenske finalane for Eurovision Song Contest.

Slakonja representerte Slovenia i Eurovision Song Contest 2025 med songen «How Much Time Do We Have Left». I Eurovision Song Contest deltok han i den fyrste semifinalen, der han enda på 13. plass av femten deltakarar.

## Kjelder

**Denne artikkelen bygger på «[[:nb:Klemen Slakonja|Klemen Slakonja]]» frå , den 1. desember 2025.*
Handball-EM 2026 for menn

**Handball-EM 2026 for menn** var den 17. europameisterskapen i handball for menn og blei arrangert i Danmark, Noreg og Sverige i perioden 15. januar til 1. februar 2026.

Danmark vann meisterskapen for tredje gong, etter å ha slege Tyskland 34&ndash;27 i finalen. Kroatia tok bronsen etter å ha slege Island 34&ndash;33 i bronsefinalen. 

Mathias Gidsel blei toppskårar i meisterskapen med 68 mål og kåra til den mest verdifulle spelaren i meisterskapen.

### Finalen
EM-finalen fann stad i Bærum. Dei to laga fylgde kvarandre til 7–7 før Tyskland rykte opp i 12–9. Fire danske skåringar i rad og Danmark kom i føringa på 13–12. Resten av omgangen låg danskane eit par mål over. Ved pause stod det 18–16 til Danmark. I den andre omgangen utlikna Tyskland til 19–19, før Danmark drog i frå og vel halvvegs i omgangen gjekk opp i 26–22. Tyskland reduserte så til 27–29. Fem minutt før tida var ute leia Danmark med tre mål. Ytterlegare fire danske skåringar og ingen tyske gjorde at sluttsiffera vart 34–27.

**Danmark**: Simon Pytlick vart dansk toppskårar med 8 nettkjenningar. Han fekk fylgje av Mathias Gidsel og Jóhan Hansen som kvar stod for 7 mål. Thomas Arnoldsen skåra 5, Emil Jakobsen 3, Niclas Kirkeløkke 2, Magnus Saugstrup 1 og Mads Hoxer 1 mål. Spelarar som Magnus Landin, Rasmus Lauge og Mads Mensah Larsen kom ikkje på skåringslista. Kevin Mølller og Emil Nielsen var danske målvakter.

Kapteinen Johannes Golla, Juri Knorr og Marko Grgić fann alle vegen til målburet fem gongar og vart toppskårarar for **Tyskland**.

Begge mannskapa vart idømt tre 2-minuttsutvisingar.

## Arenaer
Meisterskapen blei spelt i fire arenaer i fire byar: ein i Danmark (Herning, gruppe A og B), ein i Noreg (Bærum, gruppe C og D), og to i Sverige (Kristianstad og Malmö, gruppe E og F). Hovudrunden blei i Herning og Malmö, og sluttspelet blei spelt i Herning.  

## Trekning
Den 2. september 2024 fekk dei tre vertsnasjonane velje eit land som skulle trekkast til å spele i deira land dersom dei kvalifiserte seg. Danmark valde Tyskland, Noreg valde Færøyane, medan Sverige valde Island. Trekkinga av gruppene i innleiande runde blei gjennomført Herning, Danmark, den 15. mai 2025.

### Seeding
Seedinga blei offentleggjord 12. mai 2025.

## Innleiande runde
### Gruppe A

--------

-------

### Gruppe B

--------

-------

### Gruppe C

--------

-------

### Gruppe D

--------

-------

### Gruppe E

--------

-------

### Gruppe F

--------

-------

## Hovudrunden
### Gruppe I

---------

-------

--------

### Gruppe II

-------

---------

-------

## Sluttspelet
### Kamp om 5.-plass

### Semifinalar

-------

### Bronsefinale

### Finale

## Referansar


## Bakgrunnsstoff
* Offisiell nettside
How Much Time Do We Have Left

«**How Much Time Do We Have Left**» er ein song av den slovenske skodespelaren, komikaren, programleiaren og musikaren Klemen. Songen blei skriven av Klemen og produsert av Maja Slatinšek og Ryan Small. Han blei gjeven ut 25. januar 2025 som ein del av albumet for *EMA 2025*, som han seinare vann. Songen var det slovenske bidraget i Eurovision Song Contest 2025.

## Bakgrunn og komposisjon
«How Much Time Do We Have Left» blei skriven og komponert i sin heilskap av Klemen Slakonja og produsert i samarbeid med Maja Slatinšek og Ryan Small. Songen handlar om perioden då kona hans, skodespelaraen Mojca Fatur, blei diagnostisert med , ein sjeldan krefttype som ho seinare klarte å komme seg frå. Gjennom teksten feirar Klemen styrken til sin kjære i møte med sjukdommen, og framhevar viktigheita av den tida man har samen og skjørheita i menneskelivet.

## Eurovision Song Contest 2025
Den 13. desember 2024 blei det stadfesta at Klemen var ein av 12 deltakarar i *EMA 2025*, med songen «How Much Time Do We Have Left». Songen vann konkurransen 1. februar 2025 etter to rundar med avrøysting, og blei dermed det slovenske bidraget i Eurovision Song Contest 2025.

### I Eurovision Song Contest
Under trekkinga av semifinalane den 28. januar 2025 blei Slovenia trekt ut til å delta i den fyrste semifinalen, der dei opptredde i den fyrste halvdelen av showet. I semifinalen enda Slovenia på 13. plass og gjekk dermed ikkje vidare til finalen.

## Kjelder

**Denne artikkelen bygger på «[[:nb:How Much Time Do We Have Left|How Much Time Do We Have Left]]» frå , den 1. desember 2025.*
Verdscuprennet i alpine greiner 1990 på Geilo

**Verdscuprennet i alpine greiner 1990 på Geilo** vart avvikla tordag 8. mars på Geilo i Buskerud. Rennet omfatta ei slalåm-tevling for menn.

Alberto Tomba frå Italia vann ein suveren siger. Ole Kristian Furuseth vart beste norske utøvar på ein 8. plass.

## Menn
### Slalåm



Dato: 8. mars

## Kjelder
*Drammens Tidende og Buskeruds Blad 9. mars 1990
Skeise-VM 2019 i sprint-firkamp

**Verdsmeisterskapen 2019 i sprint-firkamp på skeiser** vart avvikla  laurdag 23. og sundag 24. februar i Heerenveen i Nederland. Meisterskapen var den 50. i sprint-firkamp. 56 utøvarar, likt fordelt kar og kvinne, deltok i meisterskapen.

Russiske Pavel Kulizjnikov vart verdsmeister i sprint-firkamp for tredje gong og japanske Nao Kodaira for andre gong. Kulizjnikov sigra på den andre 500-meteren, japanske Tatsuya Shinhama på den fyrste. For fjerde året i rad vann nederlendaren Kjeld Nuis begge 1000-meterane i sprint-VM. Kodaira triumferte på begge 500-meterane i kvinneklassa, elles var Brittany Bowe frå USA best på 1000 m om laurdagen og Miho Takagi om sundagen.

Dei fire norske deltakarane vart nummer 4 Håvard Holmefjord Lorentzen, 23 Anne Gulbrandsen, 27 Henrik Rukke og 28 Hege Bøkko. Dei to siste fullførte ikkje, grunna diskvalifikasjon og fall.

## Verdsmeisterskapen 2019 i skeise-sprint/Menn



Dato: 23./24. februar

### 500 meter




### 1000 meter




### 500 meter




### 1000 meter




## Verdsmeisterskapen 2019 i skeise-sprint/Kvinner



Dato: 23./24. februar

### 500 meter




### 1000 meter




### 500 meter




### 1000 meter




## Kjelder

**Denne artikkelen bygger på «[[:nl:Wereldkampioenschappen schaatsen sprint 2019|Wereldkampioenschappen schaatsen sprint 2019]]» frå ,  den 2. desember 2025.*
Verdscuprennet i alpine greiner 1990 i Hemsedal

**Verdscuprennet i alpine greiner 1990 i Hemsedal** vart avvikla tordag 10. mars i Hemsedal i Buskerud. Rennet omfatta ei vidlåm-tevling (super-g) for menn.

Pirmin Zurbriggen frå Sveits vann rennet framom landsmannen Karl Alpiger. Kjetil Andre Aamodt vart beste norske utøvar på ein 5. plass.

## Menn
### Vidlåm



Dato: 10. mars

## Kjelder
*Drammens Tidende og Buskeruds blad, 12. mars 1990
Heilagdomsrørsla

**Heilagdomsrørsla** er ei kristen rørsle som oppstod tidleg på 1800-talet. Som namnet seier, fokuserte rørsla på *heilagdom*, ei åndeleg lengsel etter eit større gudsnærvær i livet. 

Heilagdomsrørsla hadde tyding for gjennombrotet til pinsevekkinga i 1906. 

## Historie
Starten på rørsla blir rekna frå byrjinga av 1800. Mange kristne samfunn blei råka av «den åndelege lengten», og blei ein del av heilagdomsrørsla.  Det var særleg blant metodistar, men også blant baptistar, kongregasjonalistar og presbyterianarar.  

Det var ei vanleg oppfatning dei første åra at eit menneske ikkje kunne motta åndsdåpen (å bli fylt av Den heilage ande) før ein hadde opplevd heilaggjering eller blitt heilaga. Tungetalen var ikkje spesielt vektlagt i rørsla. John Wesley snakka om to tyngdepunkt i livet til ein kristen: Rettferdiggjeringa og heilaggjeringa. 

Kjende predikantar var R. A. Torrey, D.L.Moody og Charles Finney.

## Albert Lunde
Nordmannen Albert Lunde kom frå Vanse på Lista. I 1895 var han i Amerika og høyrde D.L. Moody tala. Lunde blei sterkt gripen av bodskapen. I 1901 kom han heim til Noreg og i 1905 hadde han møte i Hausmannsgaten bedehus og i Calmeyergatens Misjonshus i Kristiania. 

Lunde hadde opplevd heilagdomsrørsla i Amerika og var blitt truandedøypt. Det var difor under tvil at han fekk ha møte ved bedehusa. Han aksepterte eit vilkår om å ikkje gå til åtak på «den kjære lutherske tro». Dette var nokre år før Thomas Ball Barratt kom heim til Noreg med «pinsevekkinga».

## Brunstad Christian Church (BCC)
Brunstad Christian Church («Smiths venner») er i dag den fremste arvtakaren til heilagdomsrørsla innan norsk kristendom. Han har røtene sine i pinsevekkinga, som jo òg er ein arvtakar, men som ikkje har dyrka heilaggjeringslæra like flittig som BCC.

## Kjelder

**Denne artikkelen bygger på «[[:no:Hellighetsbevegelsen|Hellighetsbevegelsen]]» frå , den 2. desember 2025.*  
*** oppgav desse kjeldene:*
* Korsets Seier 2006 – 2007. Artikelserien: *Pinsebevegelsen 100 år*.
* Korsets Seier.  *Albert Lunde – et Guds redskap.*  23. juni 2006. side 25.
* Gjerlaug, Lars Christian. 2006. *Mange oaser i kirkehistorien*. Korsets Seier. 26. mai 2006 side 14-15.
Red Sebastian

**Seppe Guido Yvonne Herreman** (), profesjonelt kjend som **Red Sebastian**, er ein belgisk songar og låtskrivar. Han representerte Belgia i Eurovision Song Contest 2025 med songen «Strobe Lights».

## Karriere

Seppe Herreman vart fødd 13. mai 1999 i kystbyen Oostende i Belgia. I 2013 deltok han, berre fjorten år gammal, i den andre sesongen av TV-programmet *Belgium’s Got Talent* på den flamske kanalen VTM. Med songen «Ain’t No Other Man» av den amerikanske artisten Christina Aguilera nådde han finalen. Etter vidaregåande skule studerte Herreman song ved Royal Academy of Fine Arts (KASK) i Gent, der han mellom anna hadde den flamske songaren Gustaph som lærar. Han har spela piano sidan han var ni år gammal.

I 2019 valde han å halde fram karrieren under artistnamnet Red Sebastian, inspirert av den raude jamaicansk-talande songkrabben Sebastian frå Disney-filmen *[[The Little Mermaid]]* (1989). Herreman var ein stor fan av filmen som barn. Han gav ut debutalbumet *You* i 2021, med «Embrace Me» som hovudsingel. I 2024 deltok han i VTM sitt talentprogram *Sing Again*, der han kom til finalen.

I 2025, etter å ha signert kontrakt med plateselskapet CNR Records, var Red Sebastian ein av dei åtte finalistane i TV-konkurransen *Eurosong 2025*, sendt på den flamske kanalen VRT 1, med songen «Strobe Lights». Låten var hans hyllest til den belgiske ravekulturen. Han vann konkurransen med totalt 423 poeng og fekk dermed representere Belgia i Eurovision Song Contest 2025. Han deltok i den første semifinalen 13. mai 2025, der han ikkje kvalifiserte seg til finalen etter å ha enda på 14. plass av 15 deltakarar.

## Kjelder

**Denne artikkelen bygger på «[[:en:Red Sebastian|Red Sebastian]]» frå , den 2. desember 2025.*
Mamagama

**Mamagama** er eit musikkband frå Aserbajdsjan, skipa i 2021 i Baku. Bandet består av vokalist Asəf Mişiyev, gitarist Həsən Heydər og trommeslagar Arif İmanov. Dei er kjende for sin unike miks av rock, pop og tradisjonell aserbajdsjansk musikk. Mamagama representerte Aserbajdsjan i Eurovision Song Contest 2025 med songen «Run with U».
## Karrieren
Mamagama vart skipa i 2021 i Baku, og medlemmene hadde då frå før erfaring frå ulike musikkmiljø og ensemble. Dei fekk raskt merksemd ved å opptre på fleire internasjonale musikkfestivalar.

Vokalisten Asəf Mişiyev deltok i 2020-sesongen av songkonkurransen *Golos*, den russiske versjonen av *The Voice*, der han nådde «knockout»-runden på laget til Polina Gagarina.

I 2022 deltok Mamagama i *Kënga Magjike*, ein av dei største musikkfestivalane i Albania. Der vann dei førsteprisen i kategorien «Internasjonale artistar» med songen «Dreamer». Seinare same år søkte dei om å få representere Aserbajdsjan i Eurovision Song Contest 2023. Dei vart valde ut som eitt av dei fem finalistbidraga, men den statlege kringkastaren İctimai Television (İTV) valde til slutt duoen TuralTuranX til å representere landet i Liverpool.

Den 4. februar 2025 kunngjorde İTV at Mamagama hadde blitt internt valt til å representere Aserbajdsjan i Eurovision Song Contest 2025 i Basel i Sveits. Songen «Run with U» vart sleppt 19. februar 2025. Dei opptredde i den fyrste semifinalen 13. mai, men kvalifiserte seg ikkje til finalen. Dei enda på 15. plass av 15 bidrag med 7 poeng – det dårlegaste resultatet Aserbajdsjan har fått i Eurovision Song Contest.

Den 30. mai 2025 gav bandet ut debut-EP-en *37*.
## Musikalsk stil
Mamagama blandar tradisjonelle musikkelement med moderne uttrykk, og tek inspirasjon frå indiepop og alternativ rock for å skape eit særeige og dynamisk lydbilete.

Uttrykket til bandet er også prega av den kulturelle bakgrunnen til vokalisten Asəf Mişiyev – han er fjelljøde. Musikken hans ber påverknad frå jødiske artistar som Bob Dylan og Amy Winehouse, i tillegg til den rike musikkarven frå Aserbajdsjan. Resultatet er ei djup og emosjonell musikkoppleving med kulturell breidde.

## Medlemmar
; Noverande
* Asəf Mişiyev – vokalist
* Həsən Heydər – bassgitarist
* Arif İmanov – trommeslagar
* Roman Zilyanev – gitarist

; Tidlegare
* Klim Gudin – bassgitarist

## Kjelder

**Denne artikkelen bygger på «[[:en:Mamagama|Mamagama]]» frå , den 2. desember 2025.*
Run with U

«**Run with U**» er ein song av det aserbajdsjanske rockebandet Mamagama. Songen blei gjeven ut 19. februar 2025, og er skriven av Hasan «KHVS» Heydar, Roman Zee og Safael Mishiyev. Songen var det aserbajdsjanske bidraget i Eurovision Song Contest 2025. Lydbiletet til songen har blitt samanlikna med Daft Punk og Chic.

## Eurovision Song Contest 2025
### Intern utveljing
Den aserbajdsjanske kringkastaren for Eurovision Song Contest,  (İTV), kunngjorde offisielt 3. august 2024 at dei ville delta i Eurovision Song Contest 2025. Dagen etter, 4. august, kunngjorde İTV at både artist og song ville bli valde internt. I samband med dette blei artister og låtskrivarar, uavhengig av nasjonalitet, oppfordra til å sende inn søknadar og bidrag innan 15. september 2024. Den 4. februar 2025 blei det offentleggjort at bandet Mamagama skulle representere Aserbajdsjan. Valet blei gjort av ein jury beståande av både nasjonale og internasjonale ekspertar frå musikkbransjen. Deira konkurranselåt «Run with U» blei gjeven ut 19. februar 2025.

### I Eurovision Song Contest
Under trekkinga av semifinalane den 28. januar 2025 vart Aserbajdsjan trekt ut til å delta i den første semifinalen, der dei opptredde i den andre halvdelen av showet. I semifinalen enda dei på 15. plass av 15 bidrag med 7 poeng – det dårlegaste resultatet Aserbajdsjan har fått i Eurovision Song Contest.

## Kjelder

**Denne artikkelen bygger på «[[:nb:Run with U|Run with U]]» frå , den 2. desember 2025.*
Fylkesmenn i Hedmark

Denne lista over **fylkesmenn i Hedmark** byrjar i 1781 då Oplandenes amt (skipa 1757) vart kløyvt i to: Hedemarkenes amt (Hedmark) og Kristians amt (Oppland). Fylkesmannsembetet hadde sete på Hamar og vart lagt ned i årsskiftet 2018/2019 då embetet vart slege saman med *Fylkesmannen i Oppland* til *Fylkesmannen i Innlandet*, som i 1. januar 2021 bytte namn til Statsforvaltaren i Innlandet.

Amtmannen/fylkesmannen var representanten frå staten i fylket, endå oppgåvene sjølve har brigt seg gjennom tidene. *[[Fylke]]* og ''fylkesmann'' løyste av dei gamle omgrepa ''amt'' og *[[amtmann]]* frå og med 1. januar 1919. Hamar bispedøme vart skipa att i 1864, og femna Hedmark og Oppland fylke. Amtmannen i Hedmark vart då samstundes stiftamtmann for båe fylka. Tittelen «stiftamtmann» fall bort då Stortinget brigde fylkesnamna i 1918. Embetet vart i 2020 gjeve det nye namnet «statsforvaltar».

Hamar fekk att kjøpstadsrettane i 1849, og bytenestene utvikla seg etter dette. Dei fyrste amtmennene budde på gardar utanføre byen; Ringnes i Stange og Kjonerud i Ottestad.

Den fyrste amtmannen, Ditlev von Pentz, var ein dansk godseigar og embetsmann. Dei neste amtmennene var like eins frå den dansk-norske embetsmannskulturen, utdanna i København. Etter 1814 var alle amtmennene juss-utdanna i Oslo. Tre av amtmennene (Bendeke, Weidemann og Heidmann) var «eidsvollsmenn», det vil seia medlemer av Riksforsamlinga på Eidsvoll i 1814. Somme av amtmennene utover 1800-talet var stortingsrepresentantar (Weidemann, Heidmann, Kyhn og Mørch). Etter at partia kløyvde politikken i 1884 vart det mindre vanleg at amtmenn kunne vera partipolitikarar au. Den fyrste fylkesmannen med ein politisk bakgrunn som hovudgrunnlaget for fylkesmannstillinga var Knut Nordanger, som vart nemnd ut i 1935. Attåt var han den fyrste som ikkje var jurist. Dei fire siste fylkesmennene, frå og med Arnfinn Lund (nemnd ut 1979) til Sigbjørn Johnsen, fylgde det same mønsteret som resten av landet: at embeta fall til røynde politikarar, i hovudsak frå heimfylket.

## Amtmenn og Fylkesmenn

## Kjelder

* World statesmen, worldstatesmen.org
* Fylkesmannsboka, regjeringen.no
* Digitalarkivet, digitalarkivet.no
* Fylkesmannen i Hedmark: Historikk  . juli 2022 hos Wayback Machine.; statsforvalteren.no
* 
* 

**Denne artikkelen bygger på «[[:nb:Liste over Hedmarks fylkesmenn|Liste over Hedmarks fylkesmenn]]» frå ,  den 3. desember 2025.*
Skeise-VM 2020 i sprint-firkamp

**Verdsmeisterskapen 2020 i sprint-firkamp på skeiser** vart avvikla  laurdag 28. og sundag 29. februar i Vikingskipet på Hamar. Meisterskapen var den 51. i sprint-firkamp. 55 utøvarar, 28 karar og 27 kvinner deltok i meisterskapen.

Tatsuya Shinhama og Miho Takagi, begge frå Japan, vart verdsmeister begge. Takagi vart nummer 1 i tre av distansløpa, landskvinna Nao Kodaira vann den andre 500-meteren. Shinhama var bestemann av alle på 1000 meter om laurdagen og på 500 m om sundagen. Elles vann kanadiske Laurent Dubreil opningsdistansen og nederlendaren Kjeld Nuis den avsluttande 1000-meteren.

Dei fem norske deltakarane vart nummer 5 Håvard Holmefjord Lorentzen, 17 Henrik Rukke, 18 Hege Bøkko, 19 Ida Njåtun og 21 Odin Farstad.

## Verdsmeisterskapen 2020 i skeise-sprint/Menn



Dato: 28./29. februar

### 500 meter




### 1000 meter




### 500 meter




### 1000 meter




## Verdsmeisterskapen 2020 i skeise-sprint/Kvinner



Dato: 28./29. februar

### 500 meter




### 1000 meter




### 500 meter




### 1000 meter




## Kjelder

**Denne artikkelen bygger på «[[:nl:Wereldkampioenschappen schaatsen sprint 2020|Wereldkampioenschappen schaatsen sprint 2020]]» frå ,  den 3. desember 2025.*  

*speedskatingnews
Verdscuprenna i alpine greiner 1995 i Kvitfjell

**Verdscuprenna i alpine greiner 1995 i Kvitfjell** vart avvikla tordag 10. mars i Ringebu i Oppland. Rennet omfatta ei vidlåm-tevling (super-g) og eit utforrenn for menn.

Werner Perathoner frå Italia tok sin fyrste av to sigrar i verdscupen i alpine greiner då han vann vidlåm-rennet. Her vart Atle Skårdal beste nordmann med sin 12. plass. I utforrennet vann Kyle Rasmussen frå USA sitt andre og siste verdscuprenn.

### Vidlåm



Dato: 10. mars

### Utfor



Dato: 12. mars

## Kjelder
*Arbeiderbladet, 11. mars 1995
*Fremtiden 13. mars 1995
Kari Bøge

**Kari Bøge** () er ein norsk målar, teikneserieskapar og forfattar busett i Hyggen i Buskerud. 

Kari Bøge blei fødd i Stockholm i 1950 med dansk mor og norsk far. Som barn budde ho ein lang periode i Roma. Som ung jente byrja ho som journalist for ei norsk lokalavis. Etter å ha fullført grunnskulen byrja ho òg som målar.

Kari Bøge debuterte som forfattar i 1970 med romanen *Asmorelda*, på same tid som ho vart teke opp som maler i Unge Kunstneres Samfund. I etterkant har ho skrive ni voksenbøker og fire ungdomsbøker, i tillegg til at ho har illustrert sju bøker (fem av dei er skrive av Einar Økland).

Ho er gift med forfattaren Arild Stubhaug.

## Bibliografi

* *Asmorelda*, 1971
* *Viviann, hvit*, 1974
* *Lyset er så hvitt om sommeren*, 1976
* *Som regn om natten*, 1976
* *Til avtalt tid* (i samarbeid med Arild Stubhaug), 1979
* *Dikt om portar og rom* (med Arild Stubhaug), 1979
* *Viviann og Lin*, 1980
* *Irrganger*, 1984
* *I trylleskogen*, 1986
* *Speilet fanger*, 1986
* *Morgenfugl og natteravn*, 1986
* *Svanesang*, 1988
* *Søster, Viviann*, 1988
* *Hver sin lyst*, 1989
* *Ryggen fri*, 1992
* *Stjerneskudd*, 1995
* *Familiekrets*, 1998
* *For alt jeg vet*, 2000
* *Og hva så*, 2001
* *Lins bok*, 2002
* *Komponisten* 2008
* *Til og fra fest*, 2010
* *Etter festen*, roman, Aschehoug, 2011
* *Slutt*, ungdomsbok, Aschehoug, 2012
* *Viviann, fri*, roman, Aschehoug, 2017

## Prisar og utmerkingar

* 1974 &#x2013; Kultur- og kirkedepartementets pris for barne- og ungdomslitteratur for illustrasjonar i *Det blir alvor* (forfatter Einar Økland).
* 1975 &#x2013; Kultur- og kirkedepartementets pris for barne- og ungdomslitteratur for illustrasjonar i *Slik er det* (forfatter Einar Økland).
* 1975 &#x2013; Kultur- og kirkedepartementets pris for beste tegneserie for Sotus.
* 1986 &#x2013; Kultur- og kirkedepartementets pris for barne- og ungdomslitteratur for *Speilet fanger*.
* 1988 &#x2013; Mads Wiel Nygaards legat
* 1992 &#x2013; Sonja Hagemanns barne- og ungdomsbokpris for *Ryggen fri*

## Kjelder


**Denne artikkelen bygger på «[[:no:Kari Bøge|Kari Bøge]]» frå ,  den 2. desember 2025.* 
*** oppgav desse kjeldene:* &nbsp;

* Presentasjon av Kari Bøge i Forfatterkatalogen på Forfattersentrums nettsider
Strobe Lights

«**Strobe Lights**» er ein technolåt framført av den belgiske songaren Red Sebastian. Han blei skriven av Red Sebastian, Astrid Roelants, Billie Bentein og Willem Vanderstichele (Hush), med produksjon av sistenemnde. Songen var det belgiske bidraget i Eurovision Song Contest 2025. Songen nådde ein niandeplass på den belgiske singellista.

## Bakgrunn og komposisjon
«Strobe Lights» blei skiven av Red Sebastian, Astrid Roelants, Billie Bentein og Willem Vanderstichele (Hush), der sistnemnde også produserte songen. I eit intervju med det nettbaserte mediet *L’Eurovision Au Quotidien* skildra Red Sebastian songen som ei morosam og blinkande natt ute. Eva Frantz frå finske YLE skildra «Strobe Lights» som ein «suggererande og mørk danselåt».

## Eurovision Song Contest 2025
### ''Eurosong 2025''
Den 13. januar 2025 kunngjorde VRT at dei hadde vald «Strobe Lights», framført av Red Sebastian, som eit av bidraga til å delta i *Eurosong 2025* – den nasjonale finalen dei organiserte for å velje sitt bidrag til Eurovision Song Contest 2025. Songen vann *Eurosong 2025* den 1. februar 2025, då han fekk fyrsteplass hos både jury- og publikumsavrøystinga, med totalt 432 poeng. Dermed blei songen det belgiske bidraget i Eurovision Song Contest 2025.

### I Eurovision Song Contest
Under trekkinga av semifinalane den 28. januar 2025 blei Belgia trekt ut til å delta i den fyrste semifinalen, der dei opptredde i den andre halvdelen av showet. I semifinalen enda Belgia på 14. plass og gjekk dermed ikkje vidare til finalen.

## Listeplasseringar

## Kjelder

**Denne artikkelen bygger på «[[:nb:Strobe Lights|Strobe Lights]]» frå , den 2. desember 2025.*
Theo Evan

**Evangelos Theodorou** (gresk: Ευάγγελος Θεοδώρου), profesjonelt kjend som **Theo Evan**, er ein  songar, låtskrivar, dansar og skodespelar. Han representerte Kypros i Eurovision Song Contest 2025 med songen «Shh».
## Karriere
Theo Evan vart fødd i Nikosia i ein  familie, og brukte oppveksten sin på dansetrening og song i skulekoret. Han har vore songar og dansar sidan han var sju år gammal, og byrja å skrive eigne songar i tenåra. Evan deltok òg i ei rekkje teateroppsetjingar og talentkonkurransar over heile Kypros, slik som mange barn på hans alder, og vann ofte prisar og utmerkingar for innsatsen sin.

Etter å ha fullført The English School i Nikosia, flytta Evan til USA for å studere musikk og scenekunst ved  i Boston i Massachusetts, der han seinare vart uteksaminert med utmerking. Sidan den gong har han fleire gonger vorte invitert tilbake som heidersgjest ved universitetet sine avslutningsseremoniar, saman med artistar som Missy Elliott, Pharrell Williams, John Legend og Justin Timberlake. 

I 2021 gav han ut debutsingelen «The Wall». Evan hadde òg ei lita rolle som statist i den amerikanske TV-serien *Euphoria*, i den sjuande episoden av den andre sesongen. Etter eit kort opphald i Los Angeles vende han tilbake til heimbyen for å halde fram musikkarrieren sin.

Den 2. september 2024 vart det kunngjort at Evan skulle representere Kypros i Eurovision Song Contest 2025 i Basel i Sveits. Dette var første gongen sidan 2017 at Kypros vart representert av ein artist fødd på øya. Den 13. mai 2025 opptredde Evan i den første semifinalen, der han ikkje kvalifiserte seg til finalen. Han kom på 11. plass med 44 poeng – berre to poeng unna finaleplass.

## Kunstnarskap
Evan sin kunstnarskap er skildra som «inspirert av alt frå Stromae til Michael Jackson til reggaeton». Musikken hans vert vidare skildra som ein «mainstream-blanding av middelhavspop, krydra med mørke og røffe tonar, kombinert med ein frisk og moderne popfusjon».

## Kjelder

**Denne artikkelen bygger på «[[:en:Theo Evan|Theo Evan]]» frå , den 3. desember 2025.*
Shh av Theo Evan

«**Shh**» er ein song av den kypriotiske songaren Theo Evan, skriven av Dimitris Kontopoulos, Elke Tiel, Elsie Bay, Lasse Nymann og Linda Dale. Songen blei gjeven ut 11. mars 2025 og var det kypriotiske bidraget i Eurovision Song Contest 2025.

## Bakgrunn og komposisjon
«Shh» er skriven av Dimitris Kontopoulos, Elke Tiel, Elsie Bay, Lasse Nymann og Linda Dale.

## Eurovision Song Contest
### Intern utveljing
I juli 2024 blei det rapportert at leitinga etter en kypriotisk representant for Eurovision Song Contest 2025 var i gang.  uttala at dei ønskte å velje ein deltakar som – i motsetnad til dei kypriotiske representantane i 2023 (Andrew Lambrou) og 2024 (Silia Kapsis) – faktisk var busett på Kypros. Utveljinga blei gjennomført av ei fokusgruppe beståande av profesjonelle musikarar og Eurovision-ekspertar.
Mot slutten av august 2024 skal både artist og song ha blitt valde, og Theo Evan blei kunngjort som Kypros sin representant 2. september. Songen «Shh» blei gjeven ut 11. mars 2025.

### I Eurovision Song Contest
Under trekkinga av semifinalane den 28. januar 2025 blei Kypros trekt ut til å delta i den fyrste semifinalen, der dei opptredde i den andre halvdelen av showet. I semifinalen enda Kypros på 11. plass og gjekk dermed ikkje vidare til finalen.

## Kjelder

**Denne artikkelen bygger på «[[:nb:Shh (Theo Evan-sang)|Shh (Theo Evan-sang)]]» frå , den 6. november 2025.*
Dobrodošli

«**Dobrodošli**» (norsk omsetjing: *Velkommen*) er ein song av den montenegrinske artisten . Han blei skriven av Boris Subotić og Violeta Mihajlovska Milić, med produksjon av Darko Dimitrov. Songen var det montenegrinske bidraget i Eurovision Song Contest 2025.

## Bakgrunn og komposisjon
«Dobrodošli» blei skiven av Boris Subotić og Violeta Mihajlovska Milić, og produsert av Darko Dimitrov. I eit intervju med Eurovision-nettsida *Wiwibloggs* skildra Žižić songen som «korleis ei kvinne kan vere sterk i utfordrande tider». Tittelen, som blei vald av Subotić, kom som ei overrasking på Žižić sjølv, då ho hadde forventa ein danselåt med mindre alvorlege tekster – ikkje ein ballade. Ifølgje Žižić var det Mihajlovska Milić som føreslo at ho skulle delta i *Montesong*. Etter ei kort områdingstid bestemte ho seg for å bli med.

## Eurovision Song Contest
### ''Montesong 2024''
Den 10. oktober 2024 kunngjorde  (RTCG) at «Dobrodošli», framført av , var eit av bidraga som skulle delta i *Montesong 2024* – den nasjonale finalen der det montenegrinske bidraget til Eurovision Song Contest 2025 skulle veljast. Den 27. november 2024 vann songen førsteplassen i juryavrøystinga og fjerdeplassen blant publikum, noko som gav han ein samla andreplass, eit poeng bak vinnarsongen «», framført av bandet . Men den 4. desember 2024 trekte NeonoeN seg frå deltaking i Eurovision Song Contest etter at det blei kjent at bidraget deira allerede hadde blitt framført i 2023, noko som er eit brot på konkurransereglane. Den 8. desember kunngjorde RTCG at «Dobrodošli», som kom på andreplass i *Montesong 2024*, skulle vere det montenegrinske bidraget i Eurovision Song Contest 2025, med Nina Žižić som artist.

### I Eurovision Song Contest
Under trekkinga av semifinalane den 28. januar 2025 blei Montenegro trekt ut til å delta i den andre semifinalen, der dei opptredde i den fyrste halvdelen av showet. Žižić blei deretter trekt til å opptre som nummer 2, etter Australias Go-Jo og før Irlands . I semifinalen enda Montenegro på 16. plass og gjekk dermed ikkje vidare til finalen.

## Merknadar

## Kjelder

**Denne artikkelen bygger på «[[:nb:Dobrodošli|Dobrodošli]]» frå , den 3. desember 2025.*
Johannes Pietsch

**Johannes Pietsch** (), også kjend under artistnamnet **JJ**, er ein austerriksk songar. Han vann Eurovision Song Contest 2025 for Austerrike med songen «Wasted Love».
## Bakgrunnn
Pietsch vart fødd 29. april 2001 i Wien, med ein austerriksk far og ei filippinsk mor. Han tilbrakte det meste av oppveksten sin i Dubai, Dei sameinte arabiske emirata, der han vart introdusert både for popmusikk gjennom karaoke-festar med familien og for opera gjennom faren. Begge desse påverknadene har forma hans noverande pop–opera-stil. I 2016 flytta familien tilbake til Wien.

## Musikalsk karriere

I 2020 deltok Pietsch i den niande sesongen av *The Voice UK* etter å ha gått glipp av påmeldingsfristen til *The Voice of Germany*. Han gjekk vidare til Knockouts-runden med hjelp frå mentoren sin, . Året etter deltok han i den femte sesongen av *Starmania*, der han nådde den første finalerunden. Han går på Musikk- og kunstuniversitetet i Wien etter å ha vore elev ved operaskulen ved Wien statsopera.

Den 30. januar 2025 vart «Wasted Love», framført av Pietsch under artistnamnet JJ, kunngjord av ORF som det austerrikske bidraget til Eurovision Song Contest 2025 under radioprogrammet Ö3-Wecker på kanalen Ö3. «Wasted Love» vart skriven av JJ saman med Teodora Špirić (Austerrikes representant i 2023) og musikkprodusenten Thomas Thurner, og vart gjeven ut 6. mars 2025. 
Han vann den internasjonale finalen 17. mai med totalt 436 poeng. Han vann juryavstemminga med 258 poeng og fekk 178 poeng i telefonrøystinga. Han vart den første Eurovision-vinnaren med søraustasiatisk bakgrunn, i tillegg til den første solovinnaren fødd på 2000-talet og i det 21. hundreåret.
## Musikalsk stil
Pietsch sin musikalske stil kombinerer element frå opera og pop. Som sopranist (ein type kontratenor med sopranregister) syner han eit spenn som når heilt opp i dei høgaste sopranlaga, og han utforskar begge sjangrane med eit intenst og uttrykksfullt vokalt og tolkingsteknisk uttrykk.
## Privatliv
Pietsch snakkar tysk, engelsk, tagalog, fransk og litt arabisk. Han har fortalt at han er skeiv, og ønskjer å vere ei stemme for det skeive miljøet i Austerrike. På ein pressekonferanse etter Eurovision-sigeren fortalde han at han har ein kjærast.
Etter tevlinga uttrykte Pietsch «skuffelse» over den israelske deltakinga i arrangementet, og uttalte i eit intervju med *El País*:
«Eg skulle ønskje at Eurovision blir arrangert i Wien neste år – utan Israel. Men avgjerda ligg hos EBU. Vi artistar kan berre heve stemma vår i saka.»

## Kjelder

**Denne artikkelen bygger på «[[:en:JJ (singer)|JJ (singer)]]» frå , den 2. november 2025.*
Milkshake Man

«**Milkshake Man**» er ein song av den australsk-franske songaren og låtskrivaren Go-Jo. Songen blei skriven av Go-Jo saman med Amy Sheppard, George Sheppard og Jason Bovino. Songen blei gjeven ut 25. februar 2025 og var det australske bidraget i Eurovision Song Contest 2025.

## Bakgrunn og komposisjon
«Milkshake Man» blei skriven av  saman med Amy Sheppard, George Sheppard og Jason Bovino, som alle er noverande eller tidlegare medlemmar av bandet Sheppard, som deltok i den første utgåva av ** i 2019 med songen «». Songen, som blir kjenneteikna av synthpop-lydar, har som mål å vere eit «motiverande puff for lyttaren», og oppfordrar dei til å oppdage «den mest fargerike versjonen av seg sjølv og føle seg sjølvsikre». I tillegg til den positive bodskapen, leikar teksten med subtile dobbelttydingar, som antydar meir dristige og provokative nyansar bak den leikne og lettsindige fasaden. Songen inneheld også nokre tekstlinjer på fransk, som Go-Jo inkluderte på grunn av sin franske nasjonalitet. «Milkshake Man» samplar «Greensleeves», ein melodi som ofte blir brukt som signaturlyd av  i ulike land.

## Musikkvideo
Musikkvideoen til «Milkshake Man», regissert av Josh Harris, blei sloppen samstundes med utgjevinga av singelen på YouTube-kanalen til Go-Jo. I videoen ser vi songaren saman med ei gruppe kvinner lage milkshakar i ein tradisjonell , mens atmosfæren er lada med feststemning og strobeeffektar.

## Eurovision Song Contest
Den 25. februar 2025 kunngjorde den australske kringkasteren  (SBS) at Go-Jo var vald internt med songen «Milkshake Man» til å representere Australia i Eurovision Song Contest 2025 i Basel. Singelen blei tilgjengeleg digitalt same dag.

### I Eurovision Song Contest
Under trekkinga av semifinalane den 28. januar 2025 blei Australia trekt ut til å delta i den andre semifinalen, der dei opptredde i den fyrste halvdelen av showet. Seinare blei det avgjort at «Milkshake Man» skulle vere det fyrste bidraget på scena i den semifinalen. I semifinalen enda Australia på 11. plass og gjekk dermed ikkje vidare til finalen.

## Listeplasseringar

## Kjelder

**Denne artikkelen bygger på «[[:nb:Milkshake Man|Milkshake Man]]» frå , den 3. desember 2025.*
Skeise-VM 2022 i sprint-firkamp

**Verdsmeisterskapen 2022 i sprint-firkamp på skeiser** vart avvikla laurdag 3. og sundag 4. mars i Vikingskipet på Hamar. Meisterskapen var den 52. i sprint-firkamp. 38 utøvarar, 21 karar og 17 kvinner deltok i meisterskapen.

Thomas Krol frå Nederland vart verdsmeister, han var også bestemann på dei to 1000-meterane. Kanadiske Laurent Dubreuil sigra på den fyrste 500-meteren, japanske Wataru Morishige på den andre. I kvinneklassa vart nederlandske Jutta Leerdam verdsmeister, som Krol gjekk ho inn til bestetid på dei to 1000-meterane. Landskvinna Femke Kok vann begge 500-meterløpa.

Dei fem norske deltakarane vart nummer 3 Håvard Holmefjord Lorentzen, 7 Bjørn Magnussen, 10 Martine Ripsrud, 12 Henrik Rukke, 14 Julie Samsonsen.

## Verdsmeisterskapen 2022 i skeise-sprint/Menn



Dato: 3./4. mars

### 500 meter




### 1000 meter




### 500 meter




### 1000 meter




## Verdsmeisterskapen 2022 i skeise-sprint/Kvinner



Dato: 3./4. mars

### 500 meter




### 1000 meter




### 500 meter




### 1000 meter




## Kjelder

**Denne artikkelen bygger på «[[:nl:Wereldkampioenschappen schaatsen sprint 2022|Wereldkampioenschappen schaatsen sprint 2022]]» frå ,  den 4. desember 2025.*
Mila av Princ

«**Mila**» er ein song av den serbiske artisten Princ od Vranje, og kjend som berre Princ. Songen blei gjeven ut 27. januar 2025 av PGP-RTS og er skriven av Dušan Bačić. Songen var det serbiske bidraget i Eurovision Song Contest 2025 etter å ha vunnet *Pesma za Evroviziju ’25*.
## Bakgrunn og komposisjon
Musikken og teksten er skriven av Dušan Bačić, som også stod bak «Cvet sa Istoka», songen Princ framførte i *Pesma za Evroviziju ’23*. «Mila» er ein romantisk kjærleiksballade.

Princ uttala at dette er den mest utfordrande songen han har sunge i sin karriere, på grunn av dynamikken og dei mange endringane i arrangementet. Han sa også at songen gjenspeglar det han opplever i kjærleikslivet sitt akkurat no. Ifølgje han er ein av bodskapane at når man elskar nokon, må man i blant akseptere at man ikkje kan vere saman.

## Mottaking
Den offisielle Eurovision-fanklubben i Serbia, OGAE Serbia, delte ut en pris for beste komposisjon i festivalen, basert på røyster frå fansen. Prisen gjekk til Harem Girls, som også enda på andreplass i konkurransen. «Mila» hamna kun på åttandeplass.

Slobodan Todorović frå *Evrovizija.rs* kritiserte originalversjonen av songen for å høyrast uferdig ut, sjølv om han meinte den kunne skilje seg ut i den andre semifinalen sidan det er ein ballade. Songen har også blitt skildra som «Eurovision-nøytral».
## Eurovision Song Contest 2025
### ''Pesma za Evroviziju ’25''
Den serbiske kringkastaren for Eurovision Song Contest,  (RTS), organiserte ein konkurranse med 30 bidrag – *Pesma za Evroviziju ’25* (PzE ’25) – for å velje det serbiske bidraget til Eurovision Song Contest 2025. Konkurransen bestod av to semifinalar med 15 songar kvar, der åtte songar frå kvar semifinale gjekk vidare til ein stor finale med 16 bidrag.

Princ vann finalen i *PzE ’25* 28. februar, etter å ha komme på andreplass hos juryen og tredjeplass hos publikum. Dette var hans andre deltaking i konkurransen; i 2023 kom han på andreplass og fekk flest publikumsrøyster. Som vinnar av konkurransen blei «Mila» det serbiske bidraget i Eurovision Song Contest 2025.

### I Eurovision Song Contest
Under trekkinga av semifinalane den 28. januar 2025 blei Serbia trekt ut til å delta i den andre semifinalen, der dei opptredde i den fyrste halvdelen av showet. I semifinalen enda Serbia på 14. plass og gjekk dermed ikkje vidare til finalen.

## Merknadar

## Kjelder

**Denne artikkelen bygger på «[[:nb:Mila (Princ-sang)|Mila (Princ-sang)]]» frå , den 4. desember 2025.*
Freedom av Mariam Shengelia

«**Freedom**»  (norsk omsetjing 'fridom') er ein song av den georgiske songaren . Han er skriven av Keti Gabisziani og Buka Kartozia. Songen blei gjeven ut 17. mars 2025 og var det georgiske bidraget i Eurovision Song Contest 2025.

## Bakgrunn og komposisjon
«Freedom» blei komponert av Keti Gabisziani, med tekst skriven av Buka Kartozia. Teksten formidlar ein bodskap om håp og fastleik, og gjev tru på reisa som ligg framfor. Bilete av blå og skyfrie himlar, i tillegg til rolege, men samstundes stormfulle hav, forsterkar den emosjonelle krafta i songen. Teksten understrekar ein rein og urokkelig kjærleik til fridom og fedreland, mens Shengelia erklærer at ho ikkje har nokon andre rikdommar å søke.

## Musikkvideo og promotering
Musikkvideoen til songen ble regissert av Kakha Bukhrashvili, med kunstnarisk regi av Shako Popiashvili og Nino Tsulaia. Musikkvideoen hadde premiere samstundes med lanseringa av bidraget på den offisielle YouTube-kanalen til Eurovision Song Contest.
## Eurovision Song Contest 2025
### Intern utveljing
14. mars 2025 kunngjorde  (GPB) at «Freedom», framført av , var det georgiske bidraget til Eurovision Song Contest 2025. Shengelia hadde tidlegare forsøkt å representere Georgia i 2020, då hun kom på sjetteplass i den niande sesongen av det realitybaserte songprogrammet og artistutveljinga *Georgian Idol*. Songen blei vald ut blant 18 innsende bidrag til GPB, i tillegg til 20 bidrag sende inn av utanlandske komponistar.

### I Eurovision Song Contest
Under trekkinga av semifinalane den 28. januar 2025 blei Georgia trekt ut til å delta i den andre semifinalen, der dei opptredde i den fyrste halvdelen av showet. I semifinalen enda Georgia på 15. plass og gjekk dermed ikkje vidare til finalen.

## Kjelder

**Denne artikkelen bygger på «[[:nb:Freedom (Mariam Shengelia-sang)|Freedom (Mariam Shengelia-sang)]]» frå , den 4. desember 2025.*